而家普通話拼音係中國大陸漢族地方統一嘅地名、人名英文寫法，唔似港澳、外國唐人個名可以據佢自身母語發音來拼寫，畀一啲人認為係一種文化打壓。好似廣州、廈門、天津英文名由canton、amoy、tientsin改成guangzhou、xiamen、tianjin，就令當地市民好嬲，因為呢啲舊名伴隨嗰時嘅國際聲望通行世界，已經成為城市招牌，換咗個名令人認唔出，等於損失咗品牌資源，亦令當地人喪失咗本來用母語嚟命名嘅基本權利。